Roazhon Meurgêr zo ur Gumuniezh tolpad-kêrioù a stroll 37 kumun, en ur gontañ Roazhon. En deiz hiziv ez eus tost 400 000 a annezidi enni, dasparzhet war 61 000 a hektaroù. Goude bezañ roet bod da 45 000 a annezidi ouzhpenn er pemzek vloaz diwezhañ, emeur o chortoz 60 000 a annezidi nevez achann da 2015.  O vezañ meo Roazhon Meurgêr ar bennadurezh aozañ evit Treuzdougen-kêr, e termen strategiezh hollek an dilechiañ war he zachennad dre he Steuñv Dilechiañ Kêr (SDK), ha dre se e aoz politikerezh an treuzdougen a-stroll en 37 kumun zo enni. Setu ma ra war-dro ar rouedad STAR (bus ha metro) hag ar servij Handistar evit an dud nammet en o cheflusk.